สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับวันอังคารที่ 27 ตุลาคม พ.ศ. 2558 ดัชนีหุ้นไทยปิดตลาด 1,424.16 จุดเพิ่มขึ้น 8.02 จุด มูลค่าซื้อขาย 45,173 ล้านบาท นักลงทุนต่างชาติซื้อสุทธิ 1,200 ล้านบาท ขานรับปัจจัยเชิงบวกจากต่างประเทศ จากกรณี ECB ส่งสัญญาณขยายขนาด QE และจีนปรับลดอัตราดอกเบี้ย
27 ต.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับวันอังคารที่ 27 ตุลาคม พ.ศ. 2558 ดัชนีหุ้นไทยปิดตลาด 1,424.16 จุดเพิ่มขึ้น 8.02 จุด มูลค่าซื้อขาย 45,173 ล้านบาท นักลงทุนต่างชาติซื้อสุทธิ 1,200 ล้านบาท ขานรับปัจจัยเชิงบวกจากต่างประเทศ จากกรณี ECB ส่งสัญญาณขยายขนาด QE และจีนปรับลดอัตราดอกเบี้ย
****นั่นส่งผลให้เงินดอลลาร์สหรัฐแข็งค่าขึ้น และทำให้มองได้ว่า “เฟด” มีโอกาสน้อยที่จะปรับขึ้นดอกเบี้ย วันนี้ตลาดหุ้นไทยคงซึมลงบ้าง แต่มีโอกาสไปต่อได้พร้อมให้แนวรับ 1,420 จุด แนวต้าน 1,440 จุด
****หุ้นORI  ร้อนฉ่ามาหลายวัน หลังมีขาใหญ่เข้ามาทำบิ๊กล๊อต ชัดเจนว่าชื่อ “นเรศ งามอภิชน” นักลงทุนรายใหญ่ เข้าถือหุ้นใหญ่ 11%งานนี้ “เจ้าตัว” บอกว่า “เชื่อมั่นผู้บริหารหนุ่มไฟแรงและปัจจัยพื้นฐานแข็งแกร่ง” อัยยะ…งานนี้ต้องดูกันยาวซะแล้วหละ..555
****หุ้น GOLD อยู่เงียบๆ มานาน ล่าสุดผู้บริหารตอกย้ำเป้าหมายรายได้ปีนี้ 8,000 ล้านบาท เติบโตขึ้นจากปีก่อนที่มีรายได้อยู่ที่ 4,400 ล้านบาท แต่ที่แน่ๆ ยอดขายโครงการแนวราบมีโอกาสทะลุ 10,000 ล้านบาทชัวร์.!?
****หุ้น DCC บ้านใกล้เรือนเคียง “เล็กเซียวหงส์” ประกาศงบไตรมาส 3/58 กำไร 275 ล้านบาท แต่งวด 9 เดือน กำไร 1,025 ล้านบาท และประกาศจ่ายปันผลทันที 0.042 บาท พร้อมขึ้น XD วันที่ 6 พ.ย. 58 นับเป็น “หุ้นปันผล” โดดเด่นจริง โดยเฉลี่ยอัตราผลตอบแทนจากเงินปันผลประมาณ 5-6% ส่วนราคาเป้าหมายว่ากันว่าอยู่ที่ 4 บาท
****หุ้น PSL ยังหาทางกลับบ้านไม่เจอไตรมาส 3/58 ขาดทุน 175 ล้านบาทและงวด 9 เดือน ขาดทุน 913 ล้านบาท หลังจาก “ค่าระวางเรือ” ไม่เห็นสัญญาณการฟื้นตัวเลย เฮ้อ..กลายเป็นสิ่งบ่งบอกว่า “หุ้นเรือรั่ว” ต่อไป****ประกาศ ประกาศ “ดาวเขียว” ฝากอภัยมาหลังเขียนถึง “ท่าเรือเฟอรรี่” ว่าเป็นเทวดาตกสวรรค์ แต่ที่จริงแล้วคือ “สยามราช” นะคร้าบ…ขออภัย..ขออภัยคร้าบ
****หุ้นร้อนประจำวัน 26 ต.ค. 58 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการ ได้แก่ บริษัท เอแคป แอ๊ดไวเซอรี่ จำกัด (มหาชน) หรือACAP ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance(ซื้อขายด้วยเงินสดทั้งจำนวน) มีผลตั้งแต่  27 ต.ค. 58-16 พ.ย. 58
****มาอีกแล้วหนังสือพิมพ์ข่าวหุ้นธุรกิจ ร่วมกับ 98.5 สถานีข่าวจริง Spring Radio และนิตยสาร SMEs PLUS ขอเชิญร่วมสัมมนา “นับถอยหลังประมูล 4G พลังขับเคลื่อนเศรษฐกิจดิจิตอล” วันศุกร์ที่ 30 ตุลาคม พ.ศ. 2558 เวลา 08.30-12.00 น. งานนี้พบกับ “ฐากร ตัณฑสิทธิ์” เลขาธิการ กสทช. “ดร.สุธรรม อยู่ในธรรม” คณบดีคณะนิติศาสตร์ มหาวิทยาลัยหอการค้าไทย “บวร ปัสราทร” อดีตคณบดีคณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรีและ “สุพันธ์ มงคลสุธี” ประธานสภาอุตสาหกรรมแห่งประเทศไทย(สอท.) พร้อมฟังปาฐกถาพิเศษ “จากนโยบายเศรษฐกิจดิจิตอล…สู่โรดแม็ป 4G” โดย “ดร.อุตตม สาวนายน” รัฐมนตรีว่าการกระทรวงไอซีที ท่านใดสนใจร่วมงานสัมมนาสำรองที่นั่งได้ที่ 02-693-4555 ต่อ 124, 126 งานนี้ฟรีจร้า..!! ****หุ้นร้อนประจำวัน27ต.ค. 2558 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List)
และขยายช่วงดำเนินการได้แก่ บริษัท เอแคป แอ๊ดไวเซอรี่ จำกัด (มหาชน) หรือACAP ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่  27 ต.ค. 2558 -16 พ.ย. 2558 
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า 08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น.พบกับ“Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 